**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**Direcția Tehnică și Urbanism**

Nr. \_\_\_\_ din \_\_\_\_\_ 2025

**RAPORT DE SPECIALITATE**

**la proiectul de hotărâre**

**pentruaprobarea Regulamentului cadru privind, ordinea și modul de soluționare**

 **a cererilor, administrarea, exploatarea și închirierea locuințelor construite**

**prin Agenția Națională pentru Locuințe, în municipiul Câmpulung Moldovenesc**

Direcția tehnică și urbanism, primind spre analiză proiectul de hotărâre la proiectul de hotărâre pentruaprobarea Regulamentului cadru privind, ordinea și modul de soluționare a cererilor, administrarea, exploatarea și închirierea locuințelor construite prin Agenția Națională pentru Locuințe, în municipiul Câmpulung Moldovenesc, menţionează următoarele:

Agenția Națională pentru Locuințe derulează programe de construcții de locuințe pentru tineri, destinate închirierii.

Construirea acestor locuințe, administrarea precum și repartizarea acestora se face conform prevederilor Legii nr. 152/1998 privind înființarea Agenției Naționale pentru Locuințe, cu modificările și completările ulterioare și a Hotărâri Guvernului nr. 962/2001privind normele de aplicare a acesteia, cu modificările și completările ulterioare.

 În conformitate cu prevederile legale, locuințele construite Agenția Națională pentru Locuințe destinate închirierii sunt administrate, de autorităţile administraţiei publice locale ale unităţilor administrativ-teritoriale în care acestea sunt amplasate.

  Contractele de închiriere se încheie pe o durată de 5 ani de la data repartizării locuinţei şi vor cuprinde clauze referitoare la recalcularea chiriei pentru titularii de contract care au împlinit vârsta de 35 de ani, actualizarea anuală a cuantumului chiriei, în funcţie de coeficientul de ponderare , precum şi rata anuală a inflaţiei .

 Regulamentul propus spre aprobare expune soluționarea cererilor, administrarea, exploatarea și închirierea locuințelor construite prin Agenția Națională pentru Locuințe, în municipiul Câmpulung Moldovenesc.

 Potrivit reglementărilor legale specifice, după adoptarea prezentului Regulament se va prezenta spre aprobarea Consiliului local propunerile pentru aprobarea criteriilor de stabilire a ordinii de prioritate în soluționarea cererilor de locuințe.

 Având în vedere cele precizate, Serviciul patimoniu - Compartimentul spațiu locativ consideră oportun prezentul proiect de hotărâre.

|  |  |
| --- | --- |
| **Direcția tehnică și urbanim,**Director executiv adjunct, Istrate Luminița | **SERVICIUL PATRIMONIU,**Șef serviciu,Niță Luminița**Compartiment spațiu locativ,**Galbăn Cristina Roxana |